Елин Пелин
Щурче-свирче

chitanka.info

Месечко се

в небесата

извиси,

нощта лятна

украси.

Щурче-свирче,

посвири

и на хоро

събери:

Сечко-бечко

рогача,

Скокльо-бокльо

стъргача

и Калинка-малинка,

и Божата кравичка,

и ситната

Мравичка!…

Събери ги

на хорце

под зеленото

дръвце,

на широката

поляна,

с лунна светлина

обляна —

да не чуят

бухала,

дето буха

в гората:

ще им се пукнат

сърцата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.